Fins quan no vendrà armes Alemanya a l'Aràbia Saudita?
La cancellera alemanya, Angela Merkel, ha anunciat que el seu executiu ha suspès la venda d'armes a l'Aràbia Saudita mentre no s'aclareixin les circumstàncies de l'assassinat del periodista Jamal Khaixoggi. 'Primer, condemnem aquest fet amb els termes més contundents. Segon, hi ha una necessitat urgent d'aclarir què va passar i encara som lluny de saber-ho. Pel que respecta a les exportacions d'armes, no poden continuar en aquestes circumstàncies', ha dit Merkel durant un míting del seu partit. Paral·lelament, el Regne Unit, França i Alemanya han publicat un comunicat conjunt en què consideren 'injustificable' l'assassinat de Khaixoggi, que condemnen 'en els termes més contundents possibles'. Tots tres països exigeixen un 'aclariment urgent sobre què va passar exactament' i demanen a l'Aràbia Saudita que qualsevol hipòtesi sobre les circumstàncies exactes de la mort 'sigui fonamentada amb fets'.
mentre no s'aclareixin les circumstàncies de l'assassinat del periodista Jamal Khaixoggi